《可叹 其四》
明代·王彦泓

见人偶语暗心惊，叵测风涛有变更。著布小怜姿韵在，啼妆孙寿病愁并。

忍言憔悴羞相见，喜耐危疑表至诚。奇祸不妨含笑受，旧恩山重一身轻。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。